पाएं अपने शहर की ताज़ा ख़बरें और फ्री ई-पेपरडाउनलोड करें
8 अप्रैल को मेरी तबीयत अचानक खराब हुई। सर्दी-खांसी के अलावा बुखार और बदन में तेज दर्द था। साधारण दवाई लेने के बाद भी जब आराम नहीं हुआ तो मुझे कोरोना का डर सताने लगा। फिर परिजनों की सलाह पर 12 अप्रैल को मैंने एंटीजन किट से कोरोना जांच कराई। जिसमें मेरी रिपोर्ट पॉजिटिव आई, इसके बाद मेरे साथ साथ मेरे बैंक कर्मी और परिवार के लोग भी घबरा गए। लेकिन स्वइच्छा शक्ति और पारिवारिक संबल की वजह से मैं कोरोना को सिर्फ 14 दिन में मात देकर अपने कर्तव्य पथ पर सोमवार से बैंक का कामकाज संभाल लिया। मेरी सलाह है कि कोरोना होने पर घबराए नहीं, सकारात्मक बातों पर ध्यान दें। अनुमंडल अस्पताल खड़गपुर में कोरोना जांच में 12 अप्रैल को मेरी जांच रिपोर्ट पॉजिटिव आई थी। कोरोना पॉजिटिव पाए जाने पर मरीजों को कभी भी डरना नहीं चाहिए मन में डर होने पर यह बीमारी और परेशान कर देता है। पॉजिटिव व्यक्तियों को घर में सुरक्षित तरीके से रहते हुए गर्म पानी, काढ़ा, हल्दी दूध का सेवन बराबर करते रहने के अलावा प्राणायाम, योगासन करते रहना चाहिए। पॉजिटिव होने के बाद घर पर रहते हुए टीवी कार्यक्रम और किताबें पढ़कर अपने आप को मनोरंजन करना चाहिए ताकि खुद में लगे कि हमें कोई बीमारी नहीं है। मन को दूसरी ओर लगाना चाहिए। मैंने खुद भी ऐसा किया और पता ही नहीं चला कि कब पॉजिटिव से निगेटिव हो गया। कैसे समय कट गया पता ही नहीं चला। इसलिए लोगों को खुद से मनोरंजन वाली चीजें देखना और पढ़ना चाहिए। अनुलोम विलोम, पेट के बल लेट कर गहरी सांस, गायत्री मंत्र उच्चारण, तुलसी का काढ़ा का सेवन किया और दोनों समय भाप लेना शुरू कर दिया था। यह सब कोरोना हराने में कारगर रहा।
संतुलित भोजन, संयमित जीवनशैली और सकारात्मक सोच है आवश्यक
सबसे ज्यादा जरूरी है की हिम्मत को बनाए रखना यदि आप अपना आत्मबल को बनाए रखते हैं तो बीमारी भी आप का कुछ नहीं बिगाड़ सकेगा। इस बीच मेरे पहचान में कई लोगों की कोरोना से मौत हुई लेकिन इसके बाद भी मैंने अपने हिम्मत को बनाए रखा। सकारात्मक सोच के साथ डॉक्टर के बताएं दवा का सेवन करता रहा। संतुलित भोजन और संयमित जीवन ही स्वस्थ्य जीवन का आधार है। योग और व्यायाम से कई बीमारियों पर जीत हासिल की जा सकती है।
जैसा कि दक्षिण ग्रामीण बैंक गंगटा के शाखा प्रबंधक मनोज कुमार कुजूर ने भास्कर को बताया
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn